Omar al-Bashir

Omar Hassan Ahmad al-Bashir  (fæddur 1. janúar 1944) var 7. forseti Súdans. Hann komst til valda í valdaráni hersins árið 1989 en hann var liðsforingi þar. Áður hafði hann verið í egypska hernum og tók þátt í stríðinu árið 1973 gegn Ísrael. Al-Bashir var kosinn þrisvar til embættis forseta en grunsemdir hafa verið um kosningasvindl.

Alþjóðlegi sakamáladómstóllinn hefur sakað al-Bashir um stríðsglæpi og glæpi gegn mannúð, þar á meðal í Darfúr. Omar al-Bashir: Sudan's long-serving president BBC, skoðað, 11 apríl, 2019.

Í febrúar árið 2019 lýsti al-Bashir yfir neyðarástandi en mótmæli gegn honum stigmögnuðust. Í byrjun apríl tók herinn við völdum og setti al-Bashir í stofufangelsi. Omar Al-Bashir ‘under house arrest’: reports Arabnews, skoðað 11. apríl, 2019 Þann 14. desember sama ár var al-Bashir dæmdur í tveggja ára stofufangelsi í betrunarmiðstöð.

Tilvísanir

Flokkur:Forsetar Súdans
Flokkur:Fólk eftirlýst af Alþjóðlega sakamáladómstólnum
Flokkur:Fólk fætt árið 1944